Husîyan Dibêjin Hejmara Kuştîyên Êrîşa Dijî Navenda Desteserkirinê Giheşt 91 Kesan 
Şerê li Yemenê bi berfirehî wek şerekî bi wekalet ya di navbera Erebistana Saudî û Îranê de, tê nirxandin.
Wezîrê Saxlemîyê yê Husîyan îro Sêşemê ragihand ku di encama êrîşên esmanî yên hefteya borî yên ser navendeke destersekirinê li ya Yemenê nêzî 91 kes hatine kuştin û zêdetirî kes 236 jî birîndar bûne. Wezîrê Saxlemîyê Taha el-Mutewekel piştî temambûna xebatên rizgarkirinê ev daxuyanîya herî dawî ji Televîzyona El Masirah ku ji hêla Husîyan ve tê rêvebirin re, da. Neteweyên Yekbûyî (NY) roja Şemîyê got ku di êrîşan de herî kêm 60 kes hatine kuştin. Koalîsyona leşkerî bi pêşengîya Erebistana Saudî ku dijî Husîyan şer dike, got ku navenda li herema Saada ne di nava lîsteya armanca de bû, mîna ku bi sazîyên NY re hatiye li hev kirin. Koalîsyonê, hêzên Husîyan bi belavkirina agahîyên xelet yên ne zelal yên derbarê êrîşê de, tawanbar kir. Şerê li Yemenê bi berfirehî mîna şerekî bi wekalet ya di navbera Erebistana Saudî û Îranê de, tê nirxandin. Şer di hefteyên dawî de zêde bûne, bi êrîşên esmanî yên zêdetir dijî armancên ku koalîsyona bi pêşengîya Erebîstana Saudî dibêje ew cîhên leşkerî yên Husîyan nin. Tevgera Husîyan ya bi piştgirîya Îranê jî, êrîşên mûşekî û dronî dijî yên Mîrgehên Yekbûyî Erebî û êrîşên derveyî sînor yên ser Erebistana Saudî ya cîran zêde kiriye. Neteweyên Yekbûyî banga kêmkirina alozîyê dike, jiber ku di şerê nêzî heft salan de zêdeyî 100.000 kes hatine kuştin û 4 milyon kes jî koçber bûne. Hevdem, NY dibêje ku bi mîlyonan Yemenî rûbirûyê birçîbûnê ne.